Čimburijada
Čimburijada (od tur. çılbır: čimbur), svečanost u povodu prvog dana proljeća, osobito u Zenici. Običaj star nekoliko stotina godina počinje ranim jutarnjim ustajanjem ili proljetnim urankom pri kojem se odlazi na okupljanje uz riječne tokove gdje se sprema čimbur, jelo od jaja, skorupa i luka. Čimbur se peče u velikim posudama u kojima zna biti i više od stotinu jaja. Ovaj doručak na otvorenom obično se slavi na Kamberovića polju uz rijeku Bosnu, gdje se dočekuje prvi proljetni izlazak Sunca. Neki sudionici proslave ili čimburaši tom se prigodom odlučuju okupati u Bosni, otvarajući time sezonu kupanja u rijeci. Čimburanje se obično uz golem roštilj nastavlja tijekom čitava dana do kasno u noć. Običaj se proširio u druga mjesta u kojima žive Zeničani.

Izvori

Eksterni linkovi 

 Zenička čimburijada – Kratka istorija , Mirsad Đublić

Običaji
Zenica